**KISKŐRÖS VÁROS POLGÁRMESTERE**

**ELŐTERJESZTÉS**

(a Képviselő-testület 2019. szeptember 18-i ülésére)

**TÁRGY: INGÓ VAGYON (CSEH BRNO ZBK 100 TÍPUSÚ SÖRÉTES LŐFEGYVER, OROSZ BAIKAL IZS 27 EM-1C TÍPUSÚ LŐFEGYVER) ÉRTÉKESÍTÉSE**

A Képviselő-testület a 117/2019. számú határozatával döntött a tulajdonában lévő Cseh Brno 100 típusú sörétes lőfegyver, valamint egy Orosz Baikal IZS 27 EM-1C típusú lőfegyver korlátozottan forgalomképes törzsvagyoni körből forgalomképes üzleti vagyonná történő átminősítéséről.

A DUNA–TRADE KFT. (a továbbiakban: Kft.) vételi ajánlatot tett fenti lőfegyverek adásvételére, az Orosz Baikal IZS 27 EM-1C típusú lőfegyverre 45.000,-Ft, a Cseh Brno100 típusú sörétes lőfegyverre 5.000,-Ft összegben. A Kft. folyamatosan gondoskodik a lőfegyverek szabályszerű tárolásáról, a műszaki érvényesség meghosszabbításáról. A tárolás díja lőfegyverenként 10.000,-Ft/év, a műszaki vizsga díja 14.900,-Ft. Ezen díjak a vételárból kerülnek megfizetésre.

**Kiskőrös Város Önkormányzatának az önkormányzati vagyonról, a vagyon hasznosításáról szóló 26/2012 (XII.19.) önk. rendelet** 12. §-a alapján a tulajdonjog átruházás szerződésben foglalt feltételeinek elfogadásáról a Képviselő-testület dönt.

Fentiek figyelembevételével javaslom, hogy a Képviselő-testület a határozat-tervezetben foglaltak szerint döntsön.

**Kiskőrös, 2019. szeptember 10.**

**Domonyi László sk.**

**polgármester**

**HATÁROZAT-TERVEZET**

A Képviselő-testület

1. hozzájárul a Cseh Brno 100 típusú sörétes lőfegyver, valamint az Orosz Baikal IZS 27 EM-1C típusú lőfegyver értékesítéséhez a DUNA-TRADE KFT. részére, összesen 50.000,-Ft, azaz: Ötvenezer forint értékben, a határozat-tervezet mellékletét képező szerződés-tervezetben foglalt feltételekkel,
2. felhatalmazza a polgármestert, a határozat-tervezet mellékletét képező adásvételi szerződés aláírására.

**Felelős:** polgármester

**Határidő:** értelemszerűen